b"\n_START_ARTICLE_\nIlles subant\xc3\xa0rtiques de Nova Zelanda\n_START_SECTION_\nSituaci\xc3\xb3\n_START_PARAGRAPH_\nEn general, els arxip\xc3\xa8lags es corresponen amb el marge meridional del continent enfonsat de Zel\xc3\xa0ndia i s'ubiquen entre els paral\xc2\xb7lels 47 i 53 Sud i els meridians 165 i 180 Est, dins de l'oce\xc3\xa0 Pac\xc3\xadfic. S\xc3\xb3n considerades illes subant\xc3\xa0rtiques en el sentit que es localitzen per sobre del paral\xc2\xb7lel 60 Sud on convencionalment comen\xc3\xa7a l'oce\xc3\xa0 Ant\xc3\xa0rtic.\n_START_SECTION_\nImport\xc3\xa0ncia natural\n_START_PARAGRAPH_\nPer la seva situaci\xc3\xb3 a la conflu\xc3\xa8ncia entre les aig\xc3\xbces ant\xc3\xa0rtiques i les subtropicals, aquestes illes posseeixen una productivitat marina i una diversitat biol\xc3\xb2gica molt riques, una alta densitat de poblacions d'esp\xc3\xa8cies animals salvatges i un \xc3\xadndex elevat d'endemisme pel que fa a aus, plantes i invertebrats. L'abund\xc3\xa0ncia i la diversitat d'aus pel\xc3\xa0giques aix\xc3\xad com de ping\xc3\xbcins que fan niu a les illes s\xc3\xb3n excepcionals. Hom hi ha comptabilitzat 126 esp\xc3\xa8cies d'aus, de les quals 40 s\xc3\xb3n marines i 5 d'elles es reprodueixen nom\xc3\xa9s en aquests indrets. Per aquestes raons, la Unesco va declarar el conjunt de les illes com a Patrimoni de la Humanitat el 1998, protegint una zona que compr\xc3\xa8n en total 76.458 hect\xc3\xa0rees de superf\xc3\xadcie terrestre i 1.400.000 hect\xc3\xa0rees de marina."